NaiveNeuron/SloPal huggingface dataset:
Turčanová, Andrea, poslankyňa NR SR (2024-01-09):
Pani poslankyňa Simonka pekne poukázala na to, čo už odznelo vo viacerých diskusných príspevkoch a následne vo faktických poznámkach a do toho znova dávala otázku, prečo skrátené legislatívne konanie. Tú otázku si dávame viacerí, aj ja, pretože 116 bodov novely Trestného poriadku, 164 bodov novely Trestného zákona a desiatky bodov v ďalších 12 zákonoch, to je ťažko v skrátenom legislatívnom konaní len prečítať, nieto tomu porozumieť a presadzovať. A ja som stále mala za to, že Národná rada, to je tá špička, to sú tí najodbornejší ľudia, najkompetentnejší, ktorí vytvárajú zákony na Slovensku, tak, aby sa nám všetkým dobre, ľahšie a bezpečnejšie žilo, ale vyzerá, že to tak nebude. Takže táto novela, ktorá prechádza bez pripomienkového konania, bez vecnej diskusie, bez hľadania celospoločenskej dohody, predstavuje re... revolúciu, dovolím si povedať, v pravidlách trestnosti a trestania na Slovensku. Ďalej by som upriamila pozornosť aj na zmenu vecnej príslušnosti na prejednávanie veci, pretože v prechodných ustanoveniach sa neupravujú rozpojednávané veci, a tak sa veľmi ľahko môže stať, že napríklad trestné veci, ktoré majú rozsah škody do 17,5 mil. eur, budú postu... postúpené okresným súdom, a to si naozaj neviem predstaviť dnes pri súčasnom fungovaní súdov, ako sa s tým vysporiadajú. Ďakujem. (Potlesk.)
Šutaj Eštok, Matúš, poslanec NR SR (2022-02-18):
Pán minister Mikulec, toto bolo tak plytké, slabé a nepresvedčivé, že tomuto nemôžte veriť ani vy sám. V štandardnej demokratickej krajine by ste tu už nemali ani sedieť. V štandardnej demokratickej krajine by sa vami už zaoberali orgány činné v trestnom konaní. Ale vidíme, že Slovensko nie je štandardnou demokratickou krajinou, pretože ju ovládla organizovaná skupina na čele s Igorom Matovičom, vami a pánom Lipšicom. Možnože som vám teraz trošku pridal, že vy ste v podstate iba taká bábka, ktorá urobí to, čo jej povedia. To, čo predvádzate vy, čo predvádza rezort vnútra za vášho vedenia, toto sme tu nemali ani v tých najtemnejších 50. rokoch. To ani ŠtB nepredvádzala. Toto tu nebolo ešte ani za Mečiara, čo predvádzate vy. A keď sa vy ohrádzate tým, že sa všetko deje striktne podľa zákona, tak ja sa chcem opýtať, čo je striktné podľa zákona na citáte vyšetrovateľa, ktorý sedí v práci, má robiť, to nie sú nejaké neformálne rozhovory v krčme, to sú legálne získané odposluchy orgánov činných v trestnom konaní, ktorí sú v práci, v kancelárii na NAKE a bavia sa: „Zapálime jej auto kanistrom.“ O tomto sa bavia orgány činné v trestnom konaní v práci, nie pri pive! „Len ju treba robiť, ako keby ju normálne spraviť a do väzby...“ viete čo. Toto tu nebolo ani za Mečiara, ani 50. rokoch. A na záver, pán minister, a teraz nech mi je odpustené, pretože použijem slovník vášho šéfa Igora Matoviča, chcem vás poprosiť, vy si neberte do tej špinavej papule Milana Lučanského. Ďakujem pekne.
Pellegrini, Peter, predseda NR SR (2015-03-18):
S reakciou na faktické poznámky, pani poslankyňa, nech sa páči.
Číž, Miroslav, podpredseda NR SR (2015-05-29):
Ďakujem veľmi pekne, pán Hlina. Teraz vystúpi v rozprave ako posledný riadne prihlásený pán poslanec Viskupič.
Paška, Pavol, poslanec NR SR (2011-09-14):
(Nie je zapnutý mikrofón.) Zosmiešňujete kolegyňu poslankyňu, všetci. Hanbite sa! (Prestávka.) (Po prestávke.)
Danko, Andrej, predseda NR SR (2018-03-23):
S reakciou na faktické pán poslanec Matovič.
Žiga, Peter, podpredseda NR SR (2024-06-26):
Pani poslankyňa Števulová.
Laššáková, Jana, podpredsedníčka NR SR (2014-06-10):
Na vystúpenie pána poslanca s faktickou poznámkou pán poslanec Abrhan. Končím možnosť prihlásiť sa s faktickými poznámkami. Nech sa páči, pán poslanec.
Halák, Róbert, poslanec NR SR (2022-10-18):
Ďakujem za slovo, pán predseda. Podávam návrh, aby sme tlač 1281 uznesenie k silnejúcim prejavom nenávisti voči komunite LGBTI+ a židovskej komunite prerokovali pred tlačou 1097. Ďakujem.
D. Jarjabek, poslanec: (2003-10-23):
Z. Martináková, podpredsedníčka NR SR: Pani poslankyňa Zmajkovičová, nech sa páči.
Gröhling, Branislav, poslanec NR SR (2018-12-03):
Pán Tomáš, nehovorte nám, že sme populisti, lebo jediní populisti ste tu vy a to si úplne prenechajte pre seba. Vôbec to nemusíte posúvať nikde ďalej, takéto veci. My budeme veľmi reálni k tomu. Čo sa týka toho ZMOS-u, môžme sa rozprávať o tom, akým spôsobom ste ich dotlačili do toho a jednoznačne ste to aj vy vyslovili, že ZMOS rešpektuje toto. Tam nie je žiadna dohoda ani nič podobné. Keď spomínate stále tie škandinávske krajiny, prepáčte mi, ale musím povedať, že netušíte, o čom rozprávate, pretože tam sa niekoľko rokov pripravovali na takéto opatrenie. Tam boli vybavené tie jedálne, tam boli zabezpečené, čo sa týka žiakov aj s diétami a ostatné veci. A keď už sa tak inšpirujete tými škandinávskymi krajinami, tak ste tú inšpiráciu mohli ukázať aj minulú schôdzu, mimoriadnu schôdzu, keď sa odvolával pán predseda Danko, pretože za niečo také v škandinávskych krajinách by ani tá schôdza nebola, ale ten človek by odstúpil okamžite. Takže keď sa chcete inšpirovať, tak sa inšpirujte celkovo. Čo sa týka, čo tu vykrikujete, že my chceme rušiť, SaS, a podobné iné veci. Vy to vidíte iba čierne alebo biele. My to vidíme úplne reálne, pretože si na to pozrieme, na toto opatrenie, aký má dopad, aké sú využiteľné a na základe toho sa rozhodneme, ale musím povedať, že necháme tie isté peniaze ľuďom, aby si ľudia sami povedali, že čo chcú, že či chcú chodiť na tie obedy, alebo naozaj chcú zabezpečiť dobré a kvalitné vzdelanie pre svoje deti, keď už štát, ktorému vy šéfujete a reálne vediete, váš koaličný partner nedokáže v školstve zabezpečiť také výsledky alebo také prostredie, aby tí mladí ľudia reálne to vzdelanie mali. Prosím vás, keď stále rozprávate o tom, že v zákone už je povinnosť o tom, že zriaďovateľ má poskytnúť obedy všetkým deťom. My sme sa o tom rozprávali aj na výbore, slovo povinnosť tam nikde nie je. Je tam iba, že musí zabezpečiť tieto veci, ale na základe nejakého záujmu a niečoho podobného. No a tú diskusiu sme už mali. A vy keď hovoríte, že veľa vecí bolo vysvetlených, naozaj nebolo to. „Iné jedlo“ ste nevysvetlili stále.
J. Mikolaj, podpredseda vlády a minister školstva SR: (2010-03-04):
Samotný Fond rozvoja odborného vzdelávania bol zriadený v zmysle ustanovenia § 14 ods. 1 zákona č. 184/2009 zákona o odbornom vzdelávaní a príprave a o zmene a doplnení niektorých zákonov ako neštátny účelový fond. Členmi Rady Fondu rozvoja odborného vzdelávania a prípravy sú členovia Rady vlády Slovenskej republiky pre odborné vzdelávanie a prípravu. Predsedom Rady Fondu rozvoja odborného vzdelávania a prípravy je minister školstva Slovenskej republiky. Prvé zasadnutie Rady Fondu rozvoja odborného vzdelávania sa uskutočnilo dňa 2. februára tohto roka. Rada Fondu rozvoja odborného vzdelávania na svojom prvom zasadnutí schválila: 1. Dokumenty potrebné na zápis Fondu rozvoja odborného vzdelávania a prípravy do obchodného registra, to byť musí, štatút Fondu rozvoja odborného vzdelávania a prípravy, ďalej rokovací poriadok Rady fondu. 2. Schválila podpredsedu Rady Fondu rozvoja odborného vzdelávania a prípravy, ktorým sa stal pán Ing. Miroslav Maxon na návrh Slovenskej poľnohospodárskej a potravinárskej komory. Ďalej, ďalšími orgánmi fondu, teda riaditeľa Fondu rozvoja odborného vzdelávania, ktorým sa stál pán Július Hron, ktorý je viceprezidentom Združenia automobilového priemyslu Slovenskej republiky opäť na návrh stavovských organizácií. Ďalej bola schválená dozorná rada fondu v zložení pán doktor Otto Nevický, asociácia zamestnávateľských zväzov a združení Slovenskej republiky, pán Ing. František Korenčík, Slovenská obchodná a priemyselná komora, pán doktor Peter Molnár, Republiková únia zamestnávateľov, pani Ing. Jana Sládečková, Ministerstvo školstva Slovenskej republiky, tú poznáte zrejme, a pán doktor Marko Vojsovič, riaditeľ sekcie odborného školstva ministerstva školstva. V súčasnosti riaditeľ Fondu rozvoja odborného vzdelávania pripravuje zápis z obchodného registra, zároveň pripravuje koncepciu získavania a poskytovania finančných prostriedkov fondu, ktorú predloží na najbližšie rokovanie Rady Fondu rozvoja odborného vzdelávania a prípravy, ktorá je podľa harmonogramu práce pripravená na marec tohto roka. Ďakujem, pán podpredseda.
Hrušovský, Pavol, predseda NR SR (2011-12-21):
Pán poslanec Paška chce reagovať na vystúpenia pánov poslancov.
M. Číž, podpredseda NR SR: (2007-02-02):
Slovo má pani poslankyňa Lucia Žitňanská.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 127 poslancov, za 103, zdržalo sa 24. Konštatujem, že sme navrhované uznesenie schválili. Nasleduje hlasovanie o návrhu uznesenia k bodu 71 schváleného programu, ktorým je Správa o činnosti komisára pre osoby so zdravotným postihnutím za rok 2016 (tlač 490). Dávam slovo spoločnej spravodajkyni z výboru pre ľudské práva a národnostné menšiny poslankyni Márii Janíkovej, aby hlasovanie uviedla.
Laššáková, Jana, podpredsedníčka NR SR (2015-06-17):
S reakciou, pán poslanec Petrák, nech sa páči.
Suja, Miroslav, poslanec NR SR (2020-05-19):
Ďakujem za slovo, pán predsedajúci. Pani poslankyňa, súhlasím s vami. Opatrovatelia sú nedocenení a problém vidím takisto ako vy v byrokracii a akýkoľvek návrh na zlepšenie ich situácií radi podporíme. A ešte by som chcel povedať jednu vec. Spolupracujem s viacerými ľuďmi, ktorí buď pre mňa pracujú, alebo si nejako pomáhame, ktorí sú postihnutí, uvediem príklad jeden konkrétny. Nemá nohu daný človek, ale nedostane preukaz, aby mohol parkovať na invalidoch. A stále ho volajú, či sa mu zdravotný stav nezlepší. Tým, že nemôže parkovať na invalidoch, prechádza úplne z diaľky k obchodným centrám aj do úradov a opotreboval si tak kĺby, že teraz momentálne ide podstúpiť operáciu bedrových kĺbov. A skúšali sme to vybaviť na okresnom alebo na úrade sociálnych vecí vo Zvolene a nepodarilo sa mi to. Rád by som s vami to potom, ak bude mimo pléna, prediskutoval. Ďakujem.
Paška, Pavol, predseda NR SR (2013-02-12):
Hlasujeme. (Hlasovanie.) 79 prítomných, všetci boli za. Návrh sme schválili. Ešte jedno hlasovanie, pán spravodajca.
Bugár, Béla, podpredseda NR SR (2019-10-17):
Dávam slovo spoločnej spravodajkyni z výboru pre sociálne veci pani poslankyni Krištúfkovej, aby nás informovala o prerokovaní tohto návrhu vo výboroch, nech sa páči.
Figeľ, Ján, podpredseda NR SR (2013-10-23):
Ďakujem pekne aj ja. Už je pripravený František Šebej s vystúpením. Nech sa páči.
Hraško, Igor, poslanec NR SR (2013-05-14):
Ďakujem pekne, pani predsedajúca. Pán kolega Mihál, ja som takisto ako vy zástancom toho, aby decká mali možnosti kde si ísť zašportovať, len, samozrejme, je otázne, či tie peniaze, ktoré sú na to určené, aj na tento účel pôjdu, či nebudú len účelovo presunuté niekam inam. Nedávno ma stretol sused, šéf alebo tréner mladých futbalistov. A chválil sa mi, kde všade povyhrávali zápasy. Ale potom mi povedal: „Vieš, ale ja budem musieť skončiť.“ A ja sa ho pýtam: „Prečo?“ A on odpovedá: „Lebo moje centrum voľného času, pod ktorým som, nedostalo na to peniaze.“ Takže to je jedna vec, že snažíme sa vytvárať pre tie deti priestor, kde by mali športovať. Ale na druhej strane, kto s nimi bude športovať? To je to, čo som už tu vo viacerých príspevkoch aj ja povedal, že zadarmo to nikto robiť nebude. A pokiaľ sa tým deťom nebude mať kto venovať, lebo nebude zaplatený, tak budeme mať figu borovú a tie športoviská nám budú na dve veci: na figu a na nič. Takže ja len dúfam, že tie prostriedky, ktoré pôjdu z Úradu vlády, budú skutočne určené na ten účel, na ktorý majú byť určené, a skutočne sa dostanú na to, aby tým deťom vznikali športoviská na to, aby ich mohli aj využívať, a nie len, povedzme, na to, aby tam mohli hrať tenis nejakí dospeláci na nejakom ihrisku alebo nohejbal, a deti sa tam pomaly ani nedostanú. Takže súhlasím s tým, aby sme takúto podporu mali, ale skutočne aby tie peniaze nešli účelovo niekomu, ale boli účelne využité na ten účel, na ktorý sú určené. Ďakujem.
Kremský, Peter, poslanec NR SR (2020-04-20):
Ospravedlňujem sa, chcem opraviť predošlé hlásenie, že výbor pre hospodárske záležitosti bude v miestnosti č. 30. Nie tak, ako som oznámil predtým. Ďakujem.
Zmajkovičová, Renáta, podpredsedníčka NR SR (2013-02-14):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Uzatváram možnosť prihlásiť sa do rozpravy ústne. A vyhlasujem všeobecnú rozpravu za skončenú. Prerušujem rokovanie o tomto bode programu. Pokračujeme ďalším bodom programu, je to prvé čítanie o návrhu poslanca Jozefa Kollára na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene zákona č. 296/2012 Z. z. o Európskom mechanizme pre stabilitu a o doplnení niektorých zákonov. Návrh zákona je pod tlačou 291. Návrh na jeho pridelenie na prerokovanie výborom je v rozhodnutí č. 289. Dávam slovo poslancovi Jozefovi Kollárovi, aby návrh zákona uviedol. (Rokovanie o návrhu poslanca Národnej rady Slovenskej republiky Jozefa Kollára na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene zákona č. 296/2012 Z. z. o Európskom mechanizme pre stabilitu a o doplnení niektorých zákonov , tlač 291.)
B. Bugár, podpredseda NR SR: (2004-09-22):
(Prerušenie rokovania o 9.53 hodine.) (Pokračovanie rokovania o 11.00 hodine.)
Bugár, Béla, podpredseda NR SR (2018-09-13):
Nech sa páči, prezentujme sa a hlasujme. (Hlasovanie.) Prítomných 142, za 142. Návrh pána poslanca Krajčího bol schválený. Nech sa páči.
Beblavý, Miroslav, poslanec NR SR (2012-10-18):
Ďakujem veľmi pekne. Oceňujem, že kolegovia zo strany SMER netúžia po prítomnosti svojho ministra tak ako my z opozície. Pani Žitňanská, samozrejme, to, čo ste hovorili, vychádza, myslím si, aj z vašej skúsenosti ministerky spravodlivosti, kde sudcovia sú oficiálne nepomerne chránenejší pred zasahovaním rôznych nadriadených do svojich rozhodovaní. A napriek tomu máme obsiahlu skúsenosť s tým, ako predsedovia súdov menovaní štátnou mocou, zvlášť keď sa tej štátnej moci chopí tak rozhodná skupinka, ako je skupinka okolo pána Harabina, čo to dokáže so súdnictvom urobiť aj v situácii, keď sú dokonca ústavne chránené individuálne slobody rozhodovacích sudcov. Tak si teraz naozaj predstavme, keď ten prvý a druhý stupeň je na jednom úrade pod prednostom a vykonávajú ho štátni zamestnanci, ktorých možno prepustiť extrémne jednoducho na Slovensku, ako to asi naozaj bude vyzerať s tou nezávislosťou prvého a druhého stupňa a s tou mocou prednostov. Som rád, že aj kolegovia z vlády a osobitne pán kolega Daniš uznali, že toto naozaj je hodné zamyslenia, len obávam sa, že to teda schválite aj tak v pôvodnom znení. A to ma trápi. Zároveň chcem dodať, že to riešenie, ktoré ste navrhli, je podľa mňa veľmi dobré v tom, že, ak som vás pochopil správne, ste navrhli detašované pracoviská ministerstiev, čo je úplne štandardná forma, to znamená, že občan z Košíc ani z východu by nemusel chodiť na druhý stupeň do Bratislavy. Mohol by ísť do tých istých Košíc, kde je dnes, lebo koniec koncov aj minister deklaruje, že reforma ESO nemieni tých úradníkov premiestniť, len teda mieni lepšie organizovať ich spoločné služby. To znamená, ten odvolací úradník by mohol sedieť tam, kde sedí dneska, len jeho personálne a iné veci by zabezpečovalo ministerstvo namiesto toho úradu, ktorý tam je. Z tohto hľadiska vaše riešenie by prinieslo naozaj rovnaké náklady, ako je to riešené v zákone, a zároveň by spoľahlivejšie izolovalo druhý stupeň od prvého stupňa. Takže si myslím, že je výrazne lepší ako to, čo je navrhované v zákone. Ďakujem.
Figeľ, Ján, podpredseda NR SR (2013-10-16):
S ďalšou faktickou Alojz Hlina.
Gažovičová, Tina, poslankyňa NR SR (2024-01-18):
Ďakujem pekne kolegovi poslancovi Krúpovi za, za jeho príspevok a tiež nadviažem na to, ako ste aj vy znovu spomenuli vystúpenie, dnešné vystúpenie pani prezidentky. A jedna z vecí, ktoré, ktoré od nej odzneli, bolo, že je to jedna z najzásadnejších, možno úplne najzásadnejšia novela Trestného práva v histórii, v modernej histórii Slovenskej republiky a je úplne bezprecedentné a zároveň úplne neodôvodnené, že táto novela je predkladaná v skrátenom legislatívnom konaní. A my teda už druhý týždeň sa nachádzame v rozprave k skrátenému legislatívnemu konaniu a ukazuje sa to ako nesmierne dôležité, že tomu venujeme tuto ten čas, lebo aj vďaka tomu Úrad špeciálnej prokuratúry ešte stále funguje, aj vďaka tomu ešte nezačali platiť generálne amnestie pre, hromadné amnestie pre ľudí, ktorí spáchali trestnú činnosť v tejto krajine a týmto sa snažia vyhnúť spravodlivosti. Ale zároveň, a odznelo to aj z úst pani prezidentky a aj vy ste na to reagovali, že to, že my tuto nejaký čas trávime touto rozpravou, nenahrádza ten štandardný legislatívny proces a z tohto dôvodu aj z dôvodu celého obsahu, ale aj z dôvodu toho procesu by naozaj bolo najlepšie, keby vláda celý ten návrh stiahla a konečne ukázala, že jej ide o nejaké verejné dobro a dala to do riadneho legislatívneho procesu, lebo tak by to podľa zákonov malo byť. Ďakujem.
Paška, Pavol, predseda NR SR (2013-03-19):
Hlasujeme. (Hlasovanie.) 137 prítomných, 135 za, 2 sa zdržali. Tieto body sme schválili.
Ďuriš Nicholsonová, Lucia, podpredsedníčka NR SR (2018-05-25):
Pani poslankyňa Zimenová.
Paška Pavol, predseda NR SR (2012-08-10):
Čiže aby sme, budeme potom hlasovať, dobre, o pozmeňujúcom návrhu.
M. Rehák, poslanec: (2009-04-15):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, ďalej o súvislostiach s inými zákonmi a medzinárodnými zmluvami, ako i o tom, že návrh zákona bude mať dopad na verejné financie, ale nebude mať dopad na hospodárenie podnikateľskej sféry a iných právnických osôb a ani na životné prostredie a na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a s právom Európskej únie. Podľa tejto doložky problematika návrhu zákona nie je upravená v práve Európskych spoločenstiev a nie je upravená ani v práve  Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1018 z 26. marca 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory, a to: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody a na záver Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 10. júna 2009 a v gestorskom výbore do 12. júna 2009. Pani podpredsedníčka, prosím, otvorte všeobecnú rozpravu k predmetnému návrhu zákona.
P. Paška, predseda NR SR: (2010-03-04):
hodina otázok , tak ako vždy vo štvrtok. Pani poslankyne, páni poslanci včera do 12.00 hodiny položili 35 otázok na pána premiéra a 39 otázok na jednotlivých ministrov, členov vlády. Overovatelia vyžrebovali ich poradie. Chcem len upozorniť, že na otázky tých kolegýň a kolegov, ktorí nie sú v sále, nebudeme odpovedať. Poprosím, pán premiér, keby ste nám oznámili, kto z členov vlády bude odpovedať a zastupovať neprítomných členov vlády.
M. Hort, podpredseda NR SR: (2009-10-27):
Vyčerpali sme všetkých rečníkov, ktorí boli prihlásení do rozpravy, preto vyhlasujem rozpravu za skončenú. Pýtam sa pána navrhovateľa, či chce reagovať. Nie. Pán spravodajca, chcete reagovať? Nech sa páči, pán spravodajca, v záverečnej reči.
Zs. Simon, minister pôdohospodárstva SR: (2005-11-09):
Vážený pán predsedajúci, vážení páni poslanci, vážené pani poslankyne, legislatívny zámer zákona o založení akciovej spoločnosti Lesy Slovenskej republiky predkladá ministerstvo pôdohospodárstva na základe uznesenia vlády a uznesenia Národnej rady Slovenskej republiky č. 1330 z roku 2004 prijatého na 32. schôdzi Národnej rady Slovenskej republiky, ktorá vládu požiadala o predloženie tohto legislatívneho zámeru návrhu zákona priamo nadväzujúceho na projekt transformácie štátneho podniku. Cieľom zákona o založení akciovej spoločnosti Lesy Slovenskej republiky je umožnenie zmeny právnej formy štátneho podniku Lesy Slovenskej republiky na akciovú spoločnosť so 100-percentnou účasťou štátu a vytvorenie podmienok na realizáciu a zabezpečenie transformácie tejto organizácie. Účelom zákona je upraviť spôsob založenia, vznik, postavenie, právne pomery a ďalšie fungovanie spoločnosti vrátane určenia niektorých práv a povinností, kde prvoradým cieľom bude zabezpečiť trvalo udržateľné hospodárenie v lesoch. Vážený pán predsedajúci, vážené pani poslankyne, vážení páni poslanci, vzhľadom na vyššie uvedené skutočnosti a na potrebu vykonania zmeny a transformácie dnešného stavu v štátnom podniku Lesy Slovenskej republiky dovolím si vás požiadať o prerokovanie predloženého legislatívneho zámeru a vyjadrenie súhlasu s ním. Ďakujem vám za pozornosť.
P. Hrušovský, predseda NR SR: (2005-06-23):
(Hlasovanie.) 140 prítomných, 139 za návrh, 1 sa zdržal. Pripomienku pána prezidenta sme schválili. Ďalší návrh. E. Dolník, poslankyňa: Teraz dajte, prosím, hlasovať o 2. pripomienke pána prezidenta s odporúčaním gestorského výboru schváliť ju.
Grausová, Natália, poslankyňa NR SR (2017-05-10):
Čiže ešte sa budem môcť ústne prihlásiť, lebo sa chcem, dať dve otázky.
Grendel, Gábor, podpredseda NR SR (2022-03-23):
Pani komisárka sa hlási do rozpravy. To pôjde od rečníckeho pultu jedine, pani komisárka. Nech sa páči.
Blaha, Ľuboš, podpredseda NR SR (2024-01-10):
Pán poslanec Dávid Dej.
Jarjabek, Dušan, poslanec NR SR (2011-02-03):
Ďakujem pekne. Dámy a páni, dovoľte mi, aby som vás oboznámil so správou Výboru Národnej rady Slovenskej republiky pre kultúru a médiá k návrhu pre voľbu členov Rady pre vysielanie a retransmisiu. Máte to pod tlačou 207. Predseda Rady pre vysielanie a retransmisiu listom č. 5129/2010 z 27. októbra 2010 oznámil predsedovi Národnej rady Slovenskej republiky, že podľa § 9 ods. 1 písm. a) zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov skončí dňom 16. februára 2011 funkčné obdobie dvom členom rady: Ing. Petrovi Abrahámovi a prof. PhDr. Milošovi Mistríkovi, DrSc. Predseda Národnej rady Slovenskej republiky sa listom z 1. decembra 2010 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili Výboru Národnej rady Slovenskej republiky pre kultúru a médiá návrh kandidátov na člena rady. Výbor dostal tieto návrhy kandidátov na doplnenie členov rady: Ing. Peter Alakša, Mgr. Ján Dianiška, Attila Lovász, prof. PhDr. Miloš Mistrík, DrSc. (Prerušenie vystúpenia predsedajúcim.)
Kuriak, Milan, poslanec NR SR (2023-05-25):
Ďakujem. Vážený pán predsedajúci, vážené panie poslankyne, vážení páni poslanci, vážený pán minister, ešte je tu, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, ďakujem, skončil som, prosím, otvorte rozpravu.
Glváč, Martin, podpredseda NR SR (2019-03-28):
Ďakujem pekne. Prosím vás, pán predseda vlády, aby ste v limite 15 minút odpovedali na otázky adresované vám ako predsedovi vlády podľa vyžrebovaného poradia. Prvá otázka je od poslanca Jána Podmanického, je v sále, a znie: „Vážený pán premiér, aké dopady na Slovensko očakávate v súvislosti s brexitom? Aké opatrenia v tejto súvislosti Slovenská republika pripravuje?“ Nech sa páči.
Grausová, Natália, poslankyňa NR SR (2017-09-13):
Ďakujem za slovo. Pán Budaj, a vám nepripadá súčasná doba ako novodobá, začiatok novodobej diktatúry, keď sú prenasledovaní ľudia za svoj názor, na ktorý majú podľa Ústavy Slovenskej republiky právo, keď sú vyznamenávaní udavači typu Benčík, to vám nepripadá ako totalita? Chcem povedať, áno, hovorili ste o vysťahovaní a ja neviem čo v totalitných režimoch. Áno, po roku 1945 bola časť slovenskej inteligencie vyvraždená, časť bola, jedna tretina bola v lágroch, pracovných táboroch a v rôznych, vo väzeniach na množstvo rokov. Časti inteligencie zlomili pri tomto väznení a mučení chrbtovú, chrbtovú kosť, veľká časť zahynula, zomrela na následky mučenia a väznenia, takže áno, ja súhlasím s tým, že boli ľudia takto trápení v totalite. A ešte chcem povedať jednu vec, že ja dúfam, že keď raz, ak raz nastane, možno nastane aj spravodlivosť vo svete alebo v tejto Slovenskej republike, tak ja dúfam, že na smetisko dejín a do takýchto ústavov pamäti národa, kde sa bude skúmať, budú skúmať zločiny, že budú zaradení aj mnohí dnešnej a všetkých vlád Slovenskej republiky, aj mnohí poslanci a aj zahraniční agenti, ktorí teraz kopú, ktorí sú trójskymi koňmi západných mocností na Slovensku.
Kuriak, Milan, poslanec NR SR (2023-03-30):
Hlasovať o tomto návrhu zákona budeme zajtra o 11.00 hod.
Jurinová, Erika, podpredsedníčka NR SR (2013-09-06):
Prerušujem rokovanie o tomto bode programu.
Glváč, Martin, podpredseda NR SR (2019-02-18):
Pani poslankyňa Grausová.
Jurinová, Erika, podpredsedníčka NR SR (2013-02-12):
Pán poslanec Jasaň.
V. Veteška, podpredseda NR SR: (2005-10-27):
(Hlasovanie.) Prítomných 134, za 75, proti 52, zdržalo sa 6, nehlasoval 1. Konštatujem, že sa Národná rada uzniesla na tom, že nebude pokračovať v prerokúvaní predmetného návrhu zákona. Panie poslankyne, páni poslanci, teraz budeme pokračovať v rokovaní Národnej rady, pretože sme sa dohodli, že o tých dvoch návrhoch zákonov, ktoré predkladal pán minister zdravotníctva, budeme hlasovať o 17.00 hodine. A teraz budeme pokračovať v rokovaní podľa programu, a to o návrhu poslankýň Národnej rady Slovenskej republiky Kataríny Tóthovej a Dany Podrackej na vydanie zákona, ktorým sa dopĺňa zákon č. 300/2005 Z. z. Trestný zákon (tlač 1359). Rozhodnutie o pridelení návrhu výborom máte pod č. 1378. Prosím teraz pani poslankyňu Tóthovú, aby predmetný návrh uviedla.
Danko, Andrej, predseda NR SR (2016-09-06):
Vážené panie poslankyne, vážení páni poslanci, po prázdninách vás vítam na rokovaní 9. schôdze Národnej rady Slovenskej republiky, ktorú týmto otváram. Verím, že ste počas leta načerpali dostatok nových síl a energie, pretože nás čaká naozaj náročný program. Chcem vás požiadať, aby sme sa pred začatím rokovania prezentovali a zistili sme, či sme schopní sa uznášať. (Prezentácia.) Zisťujem, že je prítomných 123 poslancov, teda Národná rada je schopná sa uznášať a môžeme pokračovať v rokovaní. Na 9. schôdze Národnej rady budú overovateľmi poslanci Peter Kresák a Peter Pčolinský. Náhradníkmi budú poslanci Peter Šuca a Silvia Petruchová, ktorá 3. septembra 2016 uzavrela manželstvo a zmenila si priezvisko na Shahzad. Na dnešnom rokovacom dni o ospravedlnenie požiadali poslankyňa Adriana Pčolinská a o ospravedlnenie neúčasti na rokovacích dňoch 9. schôdze z dôvodu práceneschopnosti požiadal poslanec Milan Mojš. Panie poslankyne, páni poslanci, skôr ako pristúpime k schvaľovaniu programu 9. schôdze, chcem vás informovať, že vláda Slovenskej republiky dňom 17. augusta 2016 odvolala Erika Tomáša z funkcie štátneho tajomníka Ministerstva školstva, vedy, výskumu a športu Slovenskej republiky. Pán Erik Tomáš si dňom 18. augusta 2016 začal uplatňovať mandát poslanca Národnej rady Slovenskej republiky. Podľa príslušných ustanovení zákona o podmienkach výkonu volebného práva zanikol mandát poslanca Vladimírovi Balážovi, ktorý nastúpil ako náhradník za stranu SMER – sociálna demokracia na neuplatňovaný mandát poslanca Erika Tomáša. Ďalej vás chcem informovať, že prezident Slovenskej republiky 31. augusta 2016 vymenoval Arpáda Érseka za člena vlády a poveril ho riadením ministerstva dopravy, výstavby a regionálneho rozvoja. Z dôvodu, že Arpád Érsek doposiaľ vykonával funkciu štátneho tajomníka, z ktorej bol vládou uvedeným dňom odvolaný, jeho mandát poslanca Národnej rady sa v súvislosti s jeho vymenovaním za člena vlády sa naďalej neuplatňuje. V súlade s príslušnými ustanoveniami zákona o podmienkach výkonu volebného práva zostáva jeho náhradníčkou poslankyňa Edita Pfundtner. Prosím, aby uvedené skutočnosti vzala Národná rada Slovenskej republiky na vedomie. Návrh programu schôdze vám bol rozdaný. Uvádzajú sa v ňom aj dve správy predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli uvedené materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas s ich vystúpením vyslovili schválením programu ako celku, pokiaľ nikto nepredloží iný návrh. Teraz pristúpime k schvaľovaniu návrhu programu 9. schôdze. Pýtam sa vás, panie poslankyne, páni poslanci, či má niekto z vás návrhy na zmenu alebo doplnenie programu. Poprosím, procedurálny návrh pani poslankyňa Natália Grausová.
B. Bugár, podpredseda NR SR: (2002-11-07):
Prerušujem rokovanie o tomto bode programu. Vyzývam všetkých poslancov, aby sa vrátili do rokovacieho priestoru, budeme hlasovať o tých návrhoch, ktoré sme teraz prerokovali. Prosím teraz predsedu výboru pre verejnú správu poslanca Horta, aby uvádzal hlasovanie o vládnom návrhu zákona, ktorým sa mení zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z. (tlač 38). Pán spravodajca, nech sa páči, prvé hlasovanie môžete uviesť.
Bugár, Béla, podpredseda NR SR (2019-05-15):
Pán spravodajca, chcete zaujať stanovisko? Nie. Ďakujem. Prerušujem rokovanie o tomto bode programu. Pristúpime k prvému čítaniu o návrhu poslankyne Anny Zemanovej na vydanie zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva pozemkov, tlač 1449. Pani poslankyňa tu nie je. Teraz tu bola, akurát že odišla. Takže ide na koniec schôdze a otázne je, či sa to nepreradí na ďalšiu schôdzu. V poriadku. Nasleduje prvé čítanie o návrhu poslancov Jany Kiššovej a Radoslava Pavelku na vydanie zákona, ktorým sa mení zákon č. 311/2001 Z. z. Zákonník práce, tlač 1450. Pani poslankyňa Kiššová, máte slovo. (Rokovanie o návrhu poslancov Národnej rady Slovenskej republiky Jany Kiššovej a Radoslava Pavelku na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 1450.)
Jurinová, Erika, podpredsedníčka NR SR (2015-09-17):
Ďakujem, pán podpredseda. Na vaše vystúpenia sú štyri faktické poznámky. Uzatváram možnosť prihlásiť sa s faktickou. Dávam slovo pánovi poslancovi Zajacovi.
Paška, Pavol, predseda NR SR (2013-03-22):
Pán poslanec Mičovský.
Pellegrini, Peter, predseda NR SR (2014-12-09):
Prezentujme sa a hlasujme o tom, že Národná rada prerokuje tento návrh zákona v druhom čítaní. (Hlasovanie.) Prítomných 134 poslancov, za hlasovalo 52, proti 2, zdržalo sa 79 poslancov, nehlasoval 1. Tento návrh sme neschválili. Ďakujem pekne, pani poslankyňa. Teraz poprosím pána poslanca Přidala, aby uviedol hlasovanie k návrhu poslancov Pavla Zajaca, Jána Hudackého, a Jozefa Bobíka na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách, tlač 1226. (Hlasovanie o návrhu poslancov Národnej rady Slovenskej republiky Pavla Zajaca, Jána Hudackého a Jozefa Bobíka na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov , tlač 1226.)
Martinák, Ľuboš, poslanec NR SR (2013-06-26):
Ďakujem za slovo. Ja práve naopak, pán kolega poslanec Janko Mičovský, mám iný názor ako ty na tento poslanecký návrh zákona. Ja, naopak, si myslím, že páni poslanci Jaroslav Baška a Róbert Puci veľmi dobre vystihli túto problematiku. Dali ju do tohto svojho poslaneckého návrhu a navrhujú skutočne pragmatické riešenia do budúcnosti. Jedno je isté, že súhlasím s tebou, že tieto autá nemali by končiť ako vrakoviská v našich potokoch a tak ďalej. A tiež mám opačný názor ako ty. Často sa domnievam a som presvedčený o tom, že menej represívne opatrenia voči občanom, hlavne starším občanom ukážeme, že práve týmto prístupom štátu môžme ich naďalej vychovávať v dobrom vzťahu k životnému prostrediu, že stále represálie nie sú takto potrebné na túto výchovu. Skôr dobré slovo a vôľa štátu ukázať týmto ľuďom, akou cestou sa treba uberať. Ďalej k tomu máme aj často ospevovaný rôznymi ľuďmi tzv. tretí sektor, ktorý okrem toho, že stále kričí, mal by upozorňovať na takéto prípady aj orgány činné v trestnom konaní. No a to posledné sa ťa chcem spýtať, ten tvoj pozmeňujúci a doplňujúci návrh si žiadaš, pán poslanec, o každom bode osobitne alebo en bloc hlasovať? Toľko k tomu. En bloc? Ďakujem.
Hufková, Eva, poslankyňa NR SR (2015-09-18):
Ďakujem pekne. Vážený pán predseda, dovoľte mi, prosím, ako určenej spravodajkyni výboru predniesť spoločnú správu výborov Národnej rady o výsledku prerokovania návrhu na vyslovenie súhlasu Národnej rady Slovenskej republiky s uzavretím Dohody medzi Slovenskou republikou a Spojenými štátmi americkými na zlepšenie dodržiavania medzinárodných predpisov v oblasti daní a na implementáciu zákona FATCA (tlač 1666). Predseda Národnej rady pridelil návrh na vyslovenie súhlasu Národnej rady na prerokovanie týmto výborom: výboru pre financie a rozpočet a ústavnoprávnemu výboru. Za gestorský výbor určil výbor pre financie a rozpočet. K predmetnej dohode zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Gestorský výbor na základe stanovísk výborov odporúča Národnej rade Slovenskej republiky vysloviť súhlas s dohodou a rozhodnúť, že ide o medzinárodnú zmluvu, ktorá má prednosť pred zákonmi. Predmetná spoločná správa výborov bola schválená uznesením gestorského výboru. Výbor ma určil za spoločnú spravodajkyňu výborov, zároveň ma poveril predniesť správu na schôdzi Národnej rady a navrhnúť Národnej rade postup pri hlasovaní. Ďakujem, pán predseda, skončila som, otvorte, prosím, rozpravu.
Bugár, Béla, podpredseda NR SR (2019-09-12):
Ďakujem, pán minister. Teraz dávam slovo spravodajcovi z ústavnoprávneho výboru pánovi poslancovi Ježíkovi, aby informoval Národnú radu o výsledku rokovania výboru o tomto bode programu. Nech sa páči.
Babič, Ján, poslanec NR SR (2012-11-28):
Ďakujem za slovo, vážená pani predsedajúca. Vážené kolegyne, kolegovia, vážený pán minister, Národná rada Slovenskej republiky uznesením č. 345 z 27. novembra 2012 pridelila vládny návrh zákona o obchodovaní s emisnými kvótami a o zmene a doplnení niektorých zákonov, tlač 289, na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská: ústavnoprávny súhlasil s vládnym návrhom zákona a odporučil ho Národnej rade Slovenskej republiky schváliť, podobne výbor pre hospodárske záležitosti taktiež súhlasil s vládnym návrhom zákona a odporučil ho Národnej rade schváliť, výbor Národnej rady Slovenskej republiky pre pôdohospodárstvo a životné prostredie uznesením č. 91 z 28. novembra 2012 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami, ktoré sú v časti IV spoločnej správy. Gestorský výbor odporúča hlasovať o bodoch spoločnej správy nasledovne: o bodoch spoločnej správy 1 až 16 hlasovať spoločne s návrhom gestorského výboru uvedené body schváliť. Skončil som, pani predsedajúca, prosím, otvorte rozpravu.
Simon, Zsolt, poslanec NR SR (2019-05-10):
Ďakujem pekne. Vážený pán predseda Národnej rady, vážený pán predkladateľ, predkladatelia, navrhovateľ, úvodom k tej rozprave, ktorá tu na túto tému zaznela, dovoľte mi poznamenať jednu poznámku. K dobrému a kvalitnému zákonu sa žiadna hystéria ani politický boj nevytvára. Keď Národná rada prijme zlý zákon, tak to vyvoláva negatívne reakcie. Nemôžte sa čudovať a nikomu nie je možné vyčítať, že bráni svoje záujmy, respektíve robí, vykonáva aj politický súboj v Národnej rade. Od toho je toto plénum. Pokiaľ vládna koalícia prijme kvalitný návrh, taký, za ktorým si v plnej miere stojí, tak nie je treba alebo málokedy sa dá očakávať, že dostane nejakú negatívnu kritiku. Chcem povedať, že tento návrh chápem ako napravenie chyby, ktorá, ktorú vládna koalícia spravila a v plnej miere chápem a viem pochopiť mojich bývalých kolegov zo strany MOST, že chcú to napraviť v skrátenom konaní. Preto som tak ako včera avizoval, zahlasoval za skrátené konanie, na rozdiel od Ondra Dostála, lebo som presvedčený o tom, že zákon, ktorý tu bol schválený a dnes prezidentom vetovaný, je zlý. Chcem len povedať aj z tohto miesta, že aj za tento návrh zahlasujem aj v prvom aj v druhom čítaní, tak aby ten zákon naozaj nezakazoval spievanie maďarskej hymny. Ďakujem.
Glváč, Martin, podpredseda NR SR (2019-09-17):
Ďalšia v rozprave pani poslankyňa Gaborčáková, nech sa páči. (Reakcie z pléna.) Páni poslanci, poprosím kľud v sále, pani poslankyňa Gaborčáková má slovo.
Š. Rusnák, poslanec: (2001-09-05):
Návrh zákona podľa navrhovateľov nemá dopad na štátny rozpočet ani na rozpočet obcí. Ministerstvo financií Slovenskej republiky odporúča v zmysle § 51 zákon Národnej rady č. 303/1995 Z. z. v znení neskorších predpisov doplniť dôvodovú správu o komplexnú kvantifikáciu finančných dôsledkov na štátny rozpočet, ktorý podľa neho navrhovaný zákon spôsobí. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. b) zákona č. 350/1996 Z. z. na tom, že nebude pokračovať v rokovaní o návrhu zákona. Ďakujem.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie) Prítomných 130 poslancov, za 73, proti 26, zdržalo sa 30, nehlasoval 1. Uvedený návrh sme schválili.
P. Hrušovský, predseda NR SR: (2003-02-25):
Nech sa páči, pán poslanec. J. Banáš, poslanec: Ďakujem pekne, pán predseda. V Národnej rade Slovenskej republiky sedia politické strany, ktoré reprezentujú isté hodnoty od ľavice cez liberál až po konzervatívne strany. Je nám všetkým jasné, že toto je mimoriadne dôležité z hľadiska nášho budúceho zakotvenia v Európskom parlamente. Ja som sa chcel spýtať pána kolegu Džupu, či by nám mohol nejako povedať, aké hodnoty, či sociálnodemokratické alebo konzervatívne, predstavuje Hnutie za demokratické Slovensko i z hľadiska, ako som povedal, zaradenia do Európskeho parlamentu, a tú istú otázku by som chcel položiť aj pánovi Tkáčovi, keby eventuálne vo svojom súhrne ako spravodajca nám mohol povedať, akú politiku, aké hodnoty chce robiť eventuálne nový klub. Ďakujem.
Vetrák, Milan, poslanec NR SR (2021-05-27):
Prosím všetkých členov ústavnoprávneho výboru, aby sa zišli v rokovacej miestnosti výboru o ôsmej hodine. Ďakujem pekne.
Saloň, Marián, poslanec NR SR (2022-02-18):
Ďakujem pekne, pán predseda. Pán minister, vy ste časť vašej obhajoby, poviem, tú obhajobu, kde sa pokúsil obhajovať, lebo predtým ste hovoril len o minulosti, postavili do roviny, že my niečo tvrdíme, že Robert Fico niečo tvrdí alebo niekto z nás niečo tvrdí. No, veď sám dobre viete, že to nie je pravda, lebo my len čerpáme z uznesenia Generálnej prokuratúry, kde jasné dôkazy hovoria o tom, že ako sa to celé dialo. Čiže my to netvrdíme. A preto budem používať tie vaše slová, že toto netvrdím ja. Tak tiež to netvrdím ja, ale tvrdí to uznesenie Generálnej prokuratúry. Hovorili ste, že pani Santusová nie je obeť. No, pani Santusová je obeť, lebo ak by nebola obeť, tak dnes stojí na čele tímu Oblúk, ktorý ste zrušil. Keď sa vrátime do minulosti a si spomeniete, keď nebohý Milan Lučanský zrušil tím Kuciak, kde bol dôvod uvedenia a zrušenia tohto tímu to, že bola podaná obžaloba, a vy pri vašom zrušení tímu Oblúk ste uviedli, že vlastne nemáte na nich vplyv a nemôžete sa dostať k veciam, ktoré oni robia, tak to je veľký rozdiel. Pani Santusová a detektor lži, už to spomínal aj pán predsedu výboru Beluský. No, viete, máte aj svojich poslancov členom, členmi tohto výboru a všetci poslanci do nohy hlasovali za informáciu a zobrali ju na vedomie, ktorú predniesol riaditeľ Národného bezpečnostného úradu, kde jasne povedal, áno, pani Santusová dala námietku, čo sa týka výkonu detektoru lži, ale vaši dvaja podriadení, teda jej nadriadení, riaditelia Úradu inšpekčnej služby sami požiadali Národný bezpečnostný úrad o to, aby vykonal tú bezpečnostnú previerku za prítomnosti pracovníkov Kriminalisticko-expertízneho ústavu, kde oni, títo pracovníci dali presne otázky, aké sa ich budú pýtať. Národný bezpečnostný úrad pohovor vykonal, spravil z toho tzv. ten graf a ten graf odstúpil KÚ, kde ako vy sám tvrdíte, že do dnešného dňa tento polygraf nie je vyhodnotený. A prečo? Pýtam sa prečo? (Reakcia z pléna.) Na tom... (Prerušenie vystúpenia časomerom.)
S. Janiš, poslanec: (2004-05-27):
Môžeme prejsť k jednotlivým pozmeňujúcim návrhom, ktoré zazneli v rozprave k predmetnému návrhu zákona. Ako prvý pozmeňujúci návrh predložil pán poslanec Fico. Budeme hlasovať spoločne o bode 1 a 2 spoločne. Pán predseda, dajte hlasovať o pozmeňujúcom návrhu pána poslanca Fica.
Laššáková, Jana, podpredsedníčka NR SR (2015-10-30):
Nech sa páči, pán poslanec Raši, predseda zdravotníckeho výboru, máte slovo.
Bugár, Béla, podpredseda NR SR (2017-09-08):
Pán poslanec Baška.
Glváč, Martin, podpredseda NR SR (2019-09-25):
Ďakujem. Prerušujem rokovanie o tomto bode programu. Nasledujúcim bodom programu je pokračovanie v prerušenej rozprave v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústava (tlač 1655). Pán poslanec Matovič, zaujmite miesto. Pán poslanec Marosz, nech sa páči. Do rozpravy je ešte ústne prihlásená poslankyňa Natália Grausová, ktorej odovzdával slovo. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1655.)
V. Veteška, podpredseda NR SR: (2006-03-16):
D. Podracká, poslankyňa: Ďakujem za slovo. Vážený pán predsedajúci, vážená Národná rada, kolegyne, kolegovia, dovoľte z poverenia gestorského výboru pre ľudské práva, národnosti a postavenie žien predložiť spoločnú správu výborov o prerokovaní návrhu poslanca Národnej rady Ivana Šimka na vydanie zákona o protikomunistickom odboji (tlač 1448). Predmetný návrh zákona Národná rada pridelila na prerokovanie ústavnoprávnemu výboru, výboru pre financie, rozpočet a menu a výboru pre ľudské práva, národnosti a postavenie žien ako gestorskému výboru. Určené výbory v lehotách na to stanovených návrh prerokovali a zhodne ho odporúčajú Národnej rade schváliť. Z uznesení výborov vyplynulo päť pozmeňujúcich a doplňujúcich návrhov, ktoré sú uvedené v časti III spoločnej správy. O týchto návrhoch  gestorský výbor navrhuje hlasovať spoločne s odporúčaním schváliť. Vážený pán predsedajúci, otvorte, prosím, rozpravu.
P. Hrušovský, predseda NR SR: (2005-05-18):
J. Drgonec, poslanec: ... a tých kolegov poslancov, ktorí majú predstavu o konkrétnych ústavnoprávnych problémoch, ktoré sa s návrhom zákona spájajú. Ďakujem.
Paška, Pavol, predseda NR SR (2014-09-17):
(Hlasovanie.) 83 prítomných, 81 za, 1 sa zdržal, 1 nehlasoval. Sme v treťom čítaní. Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Grendel, Gábor, podpredseda NR SR (2022-09-27):
Prepáčte, prepáčte, pán minister. Kolegovia, kolegovia sa už nemôžu dočkať, kedy budú môcť zahlasovať za tento návrh. Keďže o sedemnástej by sme mali pristúpiť k hlasovaniu, chcem vás pekne poprosiť, aby ste pomaly ukončili svoje záverečné slovo.
Ježík, Jozef, poslanec NR SR (2018-10-23):
Ďalej dajte hlasovať o bodoch 6, 8 a 9 z návrhu pána poslanca Baránika.
Hrnčiar, Andrej, podpredseda NR SR (2019-09-25):
Dve faktické poznámky. Pán poslanec Bublavý, nech sa páči.
Žitňanská, Jana, poslankyňa NR SR (2013-10-23):
Ďakujem pekne. Súhlasím, čo ste povedali, pán poslanec. Spomeniem možno len taký detail. Ja som absolvovala skúšku TOEFL a takisto aj mám maturitu z anglického jazyka. A musím povedať teda, že tie skúšky sú neporovnateľné nielen čo do kvality a znalosti jazyka, ale aj do obsahu. Na maturite naozaj mnohí moji spolužiaci preliezli s jednotkou, dvojkou, pričom vedeli zopár otázok a mali šťastnú ruku na žrebovanie a ten jazyk neovládali na úrovni, že by boli schopní samostatne komunikovať. Proste sa, poviem to rovno, nabiflili otázky o ja neviem Austrálii, o Shakespearovi a tak ďalej, vedeli odrapotať naučený text. Čiže predsa len si myslím, že úroveň toho TOEFL-u je smerodajnejšia, a potom, pokiaľ sa žiak alebo študent uchádza o štúdium v zahraničí, skôr mu pomôže TOEFL ako maturita, pretože veľakrát si musí dorobiť nejakú takúto medzinárodnú skúšku. A pokiaľ ešte ide o tú škriepku, čo ste tu mali s pánom poslancom Beblavým, tak ja by som len chcela dodať, keďže som absolventka Gymnázia na Vazovovej ulici, aj Gymnázium na Vazovovej ulici patrilo medzi a, dúfam, ešte stále patrí medzi tie kvalitné. Ďakujem.
P. Hrušovský, predseda NR SR: (2003-12-04):
(Hlasovanie.) 135 prítomných, 127 za návrh, 8 sa zdržalo. Konštatujem, že uvedené body zo spoločnej správy sme schválili. Prosím, ďalší návrh... Ľ. Navrátilová, poslankyňa: Prvý v rozprave vystúpil pán poslanec Hort, ktorý predložil pozmeňujúci návrh týkajúci sa pracovných podmienok pracovníkov v doprave.
Glváč, Martin, podpredseda NR SR (2017-04-06):
Pani poslankyňa Vaľová.